ดนตรีเปิดหมวก
นายตำรวจหนุ่มจิตอาสาเล่นดนตรีเปิดหมวกเป็นทุนซื้อหมวกกันน็อกแจกเด็กตามโรงเรียน,นับเป็นเวลาเกินกว่า 4 ปีแล้วที่ พ.ต.ท.วีระ นุชศิลป์ สวป.สภ.ลูกแก อ.ท่ามะกา จ.กาญจนบุรี ใช้เวลาว่างวันหยุดราชการ หรือหลังเลิกจากเวรยามไปนั่งดีดกีตาร์ร้องเพลงรับบริจาคเงินจากผู้มีจิตศรัทธา รวบรวมสมทบทุนช่วยเหลือเด็กด้อยโอกาส,ล่าสุดเพิ่งนำเงินที่ได้ไปซื้อหมวกกันน็อกมอบแก่นักเรียนอนุบาลและชั้นประถมปีที่ 1 รวมถึงผู้ปกครองของโรงเรียนวัดบ้านโป่งสามัคคีคุณูปถัมภ์ อ.บ้านโป่ง จ.ราชบุรี,ตามโครงการจิตอาสารณรงค์ลดความสูญเสียจากอุบัติเหตุบนท้องถนน และปลูกค่านิยมการใช้รถใช้ถนนให้ถูกกฎจราจรเพื่อความปลอดภัยในชีวิตและทรัพย์สินของตัวเอง,พ.ต.ท.วีระ นุชศิลป์ จบนักเรียนนายร้อยตำรวจรุ่น 54 ชอบเล่นกีตาร์มาตั้งแต่เด็ก สมัยที่ยังเรียนอยู่ในรั้วสามพรานยังได้รับโอกาสอัญเชิญบทเพลงพระราชนิพนธ์ ใกล้รุ่ง กับ แสงเทียน แสดงต่อหน้าพระพักตร์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ถึง 2 ครั้ง,สร้างความปลาบปลื้มและประทับใจไม่ลืมจนถึงทุกวันนี้,เขามีความเชื่อว่า ดนตรีน่าจะสร้างความสุขให้คนอื่นไม่น้อย โดยเฉพาะเมื่อมาทำหน้าที่ตำรวจดูแลงานชุมชนสัมพันธ์ของโรงพัก ดนตรีน่าจะทำให้ผู้ฟังเกิดความสนใจ รู้สึกผ่อนคลาย,เข้าถึงได้ง่ายกว่าการบรรยายเพียงอย่างเดียว,เมื่อสมัยเป็น สวป.สภ.หนองหญ้าไซ จ.สุพรรณบุรี เจ้าตัวยังรวบรวมเงินเปิดหมวกที่ได้จำนวน 30,000 บาท ไปบริจาคสมทบทุน ก้าวคนละก้าวหาเงินช่วยเหลือ 11 โรงพยาบาล ให้แก่ ตูน-อาทิวราห์ คงมาลัย นักร้องดังวงบอดี้สแลม ระหว่างวิ่งผ่านมาถึงสุพรรณบุรี,ร่วมเล่นกีตาร์ร้องเพลง แสงสุดท้าย กับนักร้องขวัญใจแบบตื่นเต้นที่สุดในชีวิต,ทั้งหมดเกิดจากอุดมการณ์จุดเล็กๆ ที่พร้อมอุทิศตัวเป็นประโยชน์ต่อสังคมเพื่อคนรอบข้าง นอกเหนือหน้าที่ผู้พิทักษ์สันติราษฎร์,ต่อยอดต้นทุนที่ถูกมองว่าต่ำ,กู้ภาพลักษณ์องค์กรตำรวจ.,สหบาท
นับเป็นเวลาเกินกว่า 4 ปีแล้วที่ พ.ต.ท.วีระ นุชศิลป์ สวป.สภ.ลูกแก อ.ท่ามะกา จ.กาญจนบุรี ใช้เวลาว่างวันหยุดราชการ หรือหลังเลิกจากเวรยามไปนั่งดีดกีตาร์ร้องเพลงรับบริจาคเงินจากผู้มีจิตศรัทธา
ดนตรีเปิดหมวก,วีระ นุชศิลป์,ตำรวจ,ส่องตำรวจ,สหบาท